בוצין אופקי

בוצין אופקי (שם מדעי: Verbascum levanticum <small>I.K.Ferguson</small>) בעבר שמו היה "בוצינית אופקית". הוא צמח בר חד-שנתי או דו-שנתי או רב שנתי נושא פרחים צהובים, גדולים וערוכים בתפרַחת ממשפחת הלועניתיים<ref name=":3"></ref>. מין זה תת-אנדמי מדרום טורקיה דרך סוריה ולבנון ועד צפון ישראל. בישראל צומח רק בכרמל על גבי מצוקים וסלעים ונחשב צמח נדיר ועל סף איום<ref name=":0"></ref>. הצמח פורח באביב בחודשים אפריל עד מאי. הוא נקרא בוצין אופקי כי עוקצי הפרחים ארוכים וגדלים אופקית לעמוד הפריחה. מלבד תכונתו הבולטת הזו שמבדילה אותו משאר צמחי הבוצין הוא מאופיין גם בעלי הגבעול נגדיים (העליונים לעיתים מסורגים), ב-4 אבקנים מכוסים שערות ארגמניות, ובפרחים בודדים בחיקי העלים שנישאים כאמור על עוקצים ארוכים מפושקים<ref name=":0" />. הפרחים ממוקמים בניצב למישור הקרקע, כלומר הם בעלי עמדה אנכית ולא אופקית כשאר הצמחים בעלי פרחי גלגליים.

==מאפיינים==
הגבעול עגול, כמעט ואינו מסתעף, מכוסה על פי רוב שערות בלוטיות בחלקו העליון ולא שערות מסועפות (אין לו כלל שערות מסועפות, כמו לרוב מיני הבוצין)<ref name=":1"></ref>.

כל העלים או חלקם נגדיים (העליונים לעיתים מסורגים), התחתונים ערוכים בשוֹשֶנֶת (rosette). בשושנת העלים צמודים על פי רוב אל פני האדמה ומרוכזים בצורה מעגלית ולוליינית מסביב לבסיס גבעול זקוף. העלים התחתונים גדולים הרבה יותר מעלי הגבעול, והם מנוצים לאונות. עלי הגבעול דמוי כינור, העלים העליונים משולשים או דמויי ביצה, שפתם משוננת, וקודקודם חד<ref name=":2" />. 

הפרחים דו-מיניים, ובלתי נכונים (כמעט סימטריים), בעלי עטיף כפול. הם בעלי שחלה עילית, מאוחי עלי כותרת ועלי גביע. הפרחים ממוקמים בניצב למישור הקרקע, כלומר הם בעלי עמדה אנכית ולא אופקית כשאר הצמחים בעלי פרחי גלגליים. 

הפרחים צהובים ומרכזם ארגמני, גדולים, ערוכים אחד אחד בחיקי החפים לכל אורך גבעול התפרחת.

עוקצי הפרח וההלקט ארוכים פי 2 עד 3 מהגביע<ref name=":1" />. עוקצי הפרחים הארוכים מפושקים (אופקיים לגבעול), ובעלי שערות בלוטיות<ref name=":2"></ref>.

הגביע קצר בעל 5 אונות שוות. הגביע משתייר גם בזמן הבשלת הפרי<ref name=":02"></ref>.

הכותרת גלגלית, כמעט סימטרית, בעלת 5 עלים וקוטרה 25 עד 30 מ"מ. חמשת עלי הכותרת פרושים לרווחה על מישור אחד ומאוחים בבסיסם, לכדי צינור כותרת קצר מאוד. עלי הכותרת (האונות) אליפטיות, חופות במקצת זו לזו. בלתי שווים במקצת. הפרח אינו בעל סימטריה רב-צדדית (מעגלית), אלא בעל סימטריה דו-צדדית בגלל שעלה הכותרת התחתון קטן יותר משאר עלה הכותרת. 

השחלה עילית בעלת שני עלי שחלה, שתי מגורות ושיליה זוויתית<ref name=":22"></ref>. עמוד השחלה אחד, והצלקת בראשו דמוית גולה. 

אבקנים 4, הזירים קבועים על הכותרת, במרכזה, לסירוגין עם אונות הכותרת והם אינם שווים באורכם, שלושת העליונים או כולם צמירים<ref name=":1" />. הזירים של שני המאבקים אינם מחוברים אליהם באמצעם<ref name=":2" />. 

ההלקט, שבראשו נישא עמוד שחלה, עטוף בגביע משתייר וקצר ממנו. והוא נפתח בראשו על ידי 2 קשוות שהן שסועות לשניים<ref name=":02" />. 

הזרעים מרובים, קטנים, שחורים ומקומטים (בעלי גומות).

העלווה מצויה מתחילת נובמבר עד תחילת יולי. הפריחה מסוף מרץ עד תחילת יוני. פרי ירוק מתחילת יוני ופרי מפיץ זרעים עד תחילת אוקטובר<ref name=":0" />.

==תפוצה==
בוצין אופקי צומח בארצות המזרח התיכון: קפריסין, איים במזרח הים האיגאי, טורקיה, סוריה, לבנון וישראל<ref name=":3" />. בישראל הוא גדל בבתי-גידול טבעיים בלבד, באזורים סלעיים ועל גבי מצוקים, במחצבות נטושות ובחורש.

==גלריית תמונות==
{| align=center
|<gallery widths="200px" heights="170px" perrow="4">
בוצין אופקי על מצוק בגבעת נשר 06.jpg|בוצין אופקי על מצוק בגבעת נשר בעיר נשר
בוצין אופקי על מצוק בגבעת נשר 16.jpg|בוצין אופקי על מצוק בגבעת נשר
בוצין אופקי על מצוק בגבעת נשר 26.jpg| פרח של בוצין אופקי
Verbascum levanticum 2.JPG| בוצין אופקי בנחל חרובים, בכרמל
</gallery>
|}

==קישורים חיצוניים==

*[https://www.wildflowers.co.il/hebrew/plant.asp?ID=308 בוצין אופקי] באתר צמח השדה
* [https://flora.org.il/plants/VERLEV/ בוצין אופקי] באתר צמחיית ישראל וסביבתה
* [https://www.youtube.com/watch?v=9udc-yG5QgA בוצין אופקי, צמח בר בישראל. על מצוקים וסלעים. בישראל צומח רק בכרמל. צולם בנשר 10 באפריל 2023] בערוץ יוטיוב
==הערות שוליים==

קטגוריה:צמחים שתוארו ב-1971
קטגוריה:לועניתיים